《拟古十首 卖花声 拟顺庵 其五 早朝应制》
元代·邵亨贞

烟树重重，春在景阳宫殿。翠柳深、笼寒尚浅。千官过处，有黄鹂百啭。

五云中、渐移龙扇。

钧天九奏，迤逦霞觞催献。笑声喧、霓裳舞遍。香烟满袖，更宫花迎面。

喜新来、太平重见。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。